lflage/wiki-talks huggingface dataset:
Pogovor:Stadion Ljudski vrt

message: Tile datumi prenove in širitve mi niso čisto jasni - kako je lahko bil stadion prenovljen prej kot je bil zgrajen? Če so že letnice omenjene, bi bilo dobro napisati tudi kaj se je takrat prenavljalo ali širilo? --Pinky sl (pogovor) 21:51, 11. januar 2014 (CET)
thread_title: Datumi v infopolju
Pogovor:Mikojan-Gurevič MiG-25 Foxbat

message: Predlagam, da se MiG-25 združi z Mikojan-Gurevič MiG-25 .  --romanm (pogovor) 19:44, 8. januar 2014 (CEST) 19:44
replies: text: Ja OK, sem tudi uredil Mikoyan gurevič mig-25 članek, mig-25 se lahko zbriše --Paul28 (pogovor)
thread_title:  Predlog za združitev
Pogovor:Anton Kokalj (častnik)

message: V članku piše:
replies: text: Anton Kokalj, partizansko ime Tonči /.../
Kako ima lahko partizansko ime, če pa je bil domobranec?  Je to mogoče podobna fora kot pri NATO-oznakah sovjetskih letal, da ti nasprotna vojska podeli neko oznako po svoji lastni klasifikaciji, ali kaj je zdaj to? --romanm (pogovor) 17:31, 18. januar 2014 (CET)
thread_title:  Partizansko ime? 

message: Oseba na fotografiji ni Anton Kokalj, temveč Vuk Rupnik. Arstanz (pogovor) 12:09, 20. julij 2022 (CEST)
replies: text: @Arstanz: Kako lahko to trdimo? Je bila slika morda omenjena v kakšni literaturi (npr. Vojno zgodovinski zbornik)? A09|(pogovor) 12:12, 20. julij 2022 (CEST)
replies: text: :@A09090091: Od kod je vzeta fotografija, ne vem, verjetno bi moral to navesti avtor gesla. Je pa npr. že iz fotografije Vuka Rupnika na wikimedia jasno opazno, da gre za isto osebo.  (https://commons.wikimedia.org/wiki/File:Vuk_Rupnik_%281%29.jpg). Precej fotografij Vuka Rupnika, a žal ne ta pri geslu Anton Kokalj, je v knjigi Aleša Noseta: Domobranci zdravo - Bog Daj. Protikomunistične enote na Slovenskem 1942-1945. Na nekaterih je v isti unifromi kot pri tej fotografiji, o kateri razpredava.

text: :Meni poznana fotografija polkovnika Antona Kokalja je objavljena v knjigi Borisa Mlakarja: Slovensko domobranstvo 1943-1945 (str, 129), hrani pa jo Muzej novejše zgodovine Slovenije v njihovi fototeki. Arstanz (pogovor) 10:17, 21. julij 2022 (CEST)
replies: text: ::@Arstanz: Hvala za obrazložitev. Sliko lahko iz fototeke MNZ naložiš tudi sam v Zbirko, če ta ustreza pogoju javne lasti (glej :commons:Template:Pd-Slovenia); če ne, pa sliko samo izbriši iz Wikipodatkov (najdeš na levi strani v meniju). Če je slika javna last, jo lahko skeniraš direktno iz knjige (ter jo ustrezno obrežeš). LP, A09|(pogovor) 11:33, 21. julij 2022 (CEST)
thread_title:  Fotografija
Pogovor o kategoriji:Ovojnina

message: Predlagam da se Kategorija:Ovojnina združi s Kategorijo:Embalaža, ker gre za identično vsebino. 
Po Slovenskem pravopisu sta pojma 'ovojnina' in 'embalaža' razlagana drug z drugim in sta torej medsebojno zamenljiva. Predlagam, da se ohrani Kategorija:Embalaža, ker je izraz 'embalaža' bolj uveljavljen. Na Fida PLUS je pogostost pojavljanja celo 162:11.234 v korist 'embalaže', na Novi besedi pa je razmerje 10:554 v korist 'embalaže'. --Cabana (pogovor) 20:36, 18. januar 2014 (CET)
thread_title:  Predlog za združitev
Pogovor:Ahemenidsko cesarstvo

message: Sklici so precej nejasni, ker manjka opis vira: npr Pierre Briant, str. xx.. Zadeva se lahko reši na spodnji način.
Najprej je treba popraviti sklice v besedilu članka z uporabo predloge .
V poglavje Sklici ali Bibliografija je pa treba vključiti klasično navedi predlogo s parmetrom . Paziti je potrebno le, da se v predlogah ujemata priimek in letnica. Če klikneš na ^ Briant 2005, str. xx., te bo klik prestavil na omenjeno knjigo.
Mislim, da je to pri tako obsežnih člankih potrebno, saj povečuje preglednost sklicev. --Pinky sl (pogovor) 14:02, 19. januar 2014 (CET)
Priznam, da sem samo prepisovala vire in nič razmišljala. Nisem prepričana, če tole tvojo razlago razumem.--Ljuba brank (pogovor) 13:25, 20. januar 2014 (CET)
replies: text: Enostavno povedano: pri sklicu "Pierre Briant, str. 558." bralec nima pojma, kaj je to zaena knjiga. Manjka poglavje z bibliografskimi podatki o teh knjigah (poglavje References v angleškem članku). Potem se lahko oblikuje sklice tako, da bodo nastale povezave do ustreznih vnosov v tem poglavju. — Yerpo Ha? 13:33, 20. januar 2014 (CET)
Še tole: "Holland, str. 183.-186.", "DB II.93ff.", "DB II.73.-76., 88.-91." --Pinky sl (pogovor) 21:02, 20. januar 2014 (CET)
thread_title: Nejasno sklicevanje
Pogovor o sliki:Johann Iskrić.jpg

message: Ta stran naj ne bo hitro izbrisana, ker gre za (izrezan) portret javne osebe. Uporaba je možna z navedbo vira. (fair use).
Poleg tega se sliko uporablja tudi na drugih spletnih straneh.
https://hr.wikipedia.org/wiki/Datoteka:Ivan_Iskri%C4%87.jpg
Ali je bolje, da ne navedem vira??
 --Mitja i (pogovor) 15:11, 21. januar 2014 (CET)
Uporabnik:Yerpo (PMM bo poštena uporaba primerna za tole)  15:37, 21. januar 2014‎
thread_title:  Ugovor proti izbrisu
Pogovor:Alpe

message: Gesla sem se lotil v okviru Wikipedija:WikiProjekt_1000_nujnih.
Velik začetni problem je prav poimenovanj gorskih skupin, ki ni enotno ne v gorniški literaturi in ne v primerljivih wikipedijah. Zato sem se po najboljših močeh trudil, da je pri večini vrhov omenjeno, v katero sekcijo po SOUISA spadajo. Če je le možno, naj se tega držijo tudi ostali urejevalci gesla. Uporabil sem izraz Savojske Alpe za Graian Alps (ang.), Primorske Alpe za Maritime Alps (morda bi bilo vredno poudariti, da se naglaša kot Primôrske, občasno se najde tudi izraz Maritimske Alpe), Dofinejske Alpe namesto Dauphiné Alps (najde se tudi izraz Dauphinske Alpe). - Honza (pogovor) 16:04, 21. januar 2014 (CET)
replies: text: Dobro je vedeti, da Wikipedija sama sebe ne jemlje za zanesljiv vir. Torej v članku ni treba navajati, da se podatki razlikujejo med Wikipedijami, ampak samo kopirati njihove delitve in navesti njihove vire. Kar potem podpira razlago, da gre za neenotno poimenovanje, brez sklicevanja na same Wikipedije v drugih jezikih. — Yerpo Ha? 16:21, 21. januar 2014 (CET)

text: V redu, se strinjam, da sklici na tuje wikipedije niso dobra ideja. Črtal. Problem je, da tudi tam ni nikjer napisano, po čigavi razdelitvi so se ravnali. Naloga za koga, ki zna francosko. - Honza (pogovor) 16:45, 21. januar 2014 (CET)
replies: text: :Italijani navajajo svojo gorniško organizacijo za :it:Alpi Graie (glej ), tisto je po mojem čisto ok. — Yerpo Ha? 16:51, 21. januar 2014 (CET)

text: : Ravno Italijani niso problematični, ker je SOUISA usklajena z njihovo alpinistično zvezo (CAI). Problem je v vseh ostalih. BTW, opazil sem, da se tudi v slovenščini uporablja izraz Grajiške Alpe, ne sicer prav pogosto. - Honza (pogovor) 17:00, 21. januar 2014 (CET)
thread_title:  Nomenklatura
Pogovor:Peter Safar

message: Na :en:Peter Safar piše: "was an Austrian physician of Czech descent", pri nas pa, da je bil Slovenec. Kaj zdaj? --romanm (pogovor) 23:32, 21. januar 2014 (CET)
replies: text: Večina virov se izogiba nacionalnosti kot hudič križa, ampak z malo detektivskega dela mi je uspelo izbrskati intervju z njim: http://www.auahq.org/AUAWinter.pdf . Predlagam "avstrijsko-ameriški" v biovrstici, potem pa v biografiji (če/ko bo nekoč razširjena), da je imel med predniki Čehe in avstrijske Jude. Domnevo o njegovem slovenstvu lahko najbrž pripišemo KK-jevi šlampariji (po ključu, da je bil član SAZU). — Yerpo Ha? 07:27, 22. januar 2014 (CET)
thread_title:  Slovenec ali Čeh?
Pogovor:Anton Foerster

message: Češko mesto se imenuje Mladá Boleslav. Vem da je iz imena težko videti, ampak je moškega spola. Kako bi se torej pravilno sklanjalo "Nižjo gimnazijo je končal v ??? --Honza (pogovor) 23:06, 24. januar 2014 (CET)
replies: text: Jaz bi napisala: "Nižjo gimnazijo je končal v mestu Mladá Boleslav".--Irena 23:42, 24. januar 2014 (CET)
thread_title:  Mladá Boleslav
Pogovor:Papež Janez VIII.

message: Viri so omenjeni v članku. Poleg tega sem uporabljal podatke iz Wikipedije v angleščini, nemščini, madžarščini, srbohrvaščini in italijanščini.--Stebunik 22:08, 28. januar 2014 (CET)
thread_title:  Viri 

message: Ko sem v zadnjih spremembah prebral naslov članka, sem ga iz nekega razloga najprej prebral kot Papež Janez Vili.  --romanm (pogovor) 09:57, 23. februar 2014 (CET)
thread_title:  Vili (off-topic)
Pogovor:Vzhodnoslovansko osebno ime

message: Kakšen je vir, da se patronimiku reče očetovstvo? SSKJ te rabe besede očetovstvo ne pozna. --romanm (pogovor) 08:48, 30. januar 2014 (CET)
replies: text: Sem kar spremenil. — Yerpo Ha? 09:09, 3. februar 2014 (CET)
replies: text: : Dve sem našel:

text: * Pretnar (1880—1951) je v svojem RSS prvedel отчество v 'ime po očetovem imenu'; 'rodno ime' in 'očetovo ime'. Jakopin (1921—2002) pa v svojem RSŠS tudi 'očetovo ime'.

text: * Ruska wp ima definicijo: »отчество (в специализированной литературе также патро́ним)«, torej za njih nekakšna sopomenka..
replies: text: : Mene pa zanima naslednja izjava Blueginger2-ja v razdelku Ruski patronimiki v naslovu, da »tega v slovenščini ni.« Saj večinoma ne gre za slovenska imena, in ne razumem zakaj si ne bi zapletali življenja, če je (i) to enciklopedija in (ii), če gre za preimenovanje ruskih imen v slovenščino. Pri tem se pmsm mora upoštevati rusko poimenovanje in ne navada npr. iz angleščine opuščanja izpeljanke iz očetovega imena. Tudi nemščina večinoma rabi polno, sicer pač samosvojo transliteracijo ruskih imen – Fjodor Michailowitsch Dostojewski. btw, ravno je nekdo prestavil Fjodorja Mihajloviča na Fjodorja, češ, da je to pogosteje(?) Če bi zaradi nedoslednosti bilo temu tako, bi tudi morali pisati kar Janez Valvasor. --xJaM (pogovor) 04:45, 28. avgust 2021 (CEST)
replies: text: ::@Blueginger2, @Yerpo, @Romanm: pingam vse sodelujoče v debati. A09090091|(pogovor) 12:39, 28. avgust 2021 (CEST)
replies: text: :::Fran očetvstvo definira kot: dejstvo, da je moški oče ali dejstvo, da je kdo idejni utemeljitelj, pobudnik. A09090091|(pogovor) 12:40, 28. avgust 2021 (CEST)
replies: text: :::: XJaM Nisem jezikoslovec, sem ekonomist, tako da se umikam iz debate, pisal sem laično. Lahko dopolnim svoj originalni zapis, če je to okej. Blueginger2 (pogovor) 02:31, 30. avgust 2021 (CEST)
thread_title:  Očetovstvo?
Pogovor:Patriarh

message: Kolikor mi je znano, ne obstaja "Ciprski patriarhat", ampak samo "Ciprski metropolit", "Ciprska metropolija". Menim, da je to podobno kot v pravoslavni Grčiji, kjer so vsi škofje obenem tudi metropoliti. Ciprski metropolit menda tudi priznava patriarha v Carigradu in zato ne more biti sam patriarh. Končno pa tudi nima zadosti sufraganov in vernikov, da bi to lahko bil. Zanima me, iz kakih virov je Ciprski patriarhat? Spominjam se, da je bil metropolit nadškof Makarij - eden od glavnih dejavnikov gibanja neuvršenih - tudi ciprski predsednik. Nikoli pa še nisem slišal, da bi ga kdo imenoval "patriarh Makarij".--Stebunik 15:58, 31. januar 2014 (CET)
thread_title:  Ciprski metropolit
Pogovor:Warrejev panj

message: Najpomembnejše, za tekst bi bilo treba najti kvalitetnejše vire. Blogov in osebnih spletnih strani se je treba izogibati, saj to niso zanesljivi viri. Kar je tudi razlog, da sem nalepil oznake v članek Émile Warré, kjer je bila ta vsebina najprej objavljena. Če znanstvenih del na to temo ni, pa vsaj strokovni članki v revijah, kakršna je Slovenski čebelar. Odsotnost virov je tudi razlog, zakaj izpade trditev o "vedno večji popularnosti" kot oglaševalska floskula. Če resni viri ne obstajajo, potem se je treba sklicevati predvsem na Warrejevo knjigo in malo obrusiti trditve - torej ne da so prednosti dejstvo, temveč mnenje avtorja in nekaterih ljubiteljev, ki čebelarijo na ta način še danes.
Članek potrebuje tudi lekturo. Besedna zveza "Warre panj" je slovnično nepravilna, saj slovenščina ne uporablja levih neujemalnih prilastkov. Bodisi "Warrejev panj", bodisi "panj Warre". Popraviti bo moral tisti, ki ve, katera od teh dveh oblik se uporablja. Napačno je tudi sklanjanje imena izumitelja (v slovenščini sklanjamo tako ime kot priimek). Toliko za začetek. — Yerpo Ha? 07:46, 4. februar 2014 (CET)
thread_title:  Predlogi za izboljšave
Pogovor o kategoriji:Embalaža

message: Predlagam da se Kategorija:Ovojnina združi s Kategorijo:Embalaža, ker gre za identično vsebino. 
Po Slovenskem pravopisu sta pojma 'ovojnina' in 'embalaža' razlagana drug z drugim in sta torej medsebojno zamenljiva. Predlagam, da se ohrani Kategorija:Embalaža, ker je izraz 'embalaža' bolj uveljavljen. Na Fida PLUS je pogostost pojavljanja celo 162:11.234 v korist 'embalaže', na Novi besedi pa je razmerje 10:554 v korist 'embalaže'.--Cabana (pogovor) 13:34, 6. februar 2014 (CET)
thread_title:  Predlog za združitev
Pogovor:Medical Student Journal Club

message: Ta stran naj ne bo hitro izbrisana, ker je bil klub ustanovljen šele v lanski akademski sezoni. V tako kratkem času nismo mogli nabrati večje število omemb v raznih časopisih in drugih medijih. Pred kratkim smo prejeli nagrado Drzni 2013 o čemer bo v naslednji številki časopisa Medicina danes tudi prispevek neodvisnih avtorjev. Kakor hitro bo objavljen bomo ustvaril zunanjo povezavo.
Poleg tega, smo med zunanjimi povezavami priložil dva linka do objav o našem klubu v neodvisnem časopisu (MD,ki je del časopisov Finance).
 
Priložen je tudi link do uradne spletne strani, ki pa bo prav tako kmalu preurejena in ne bo zgolj vsebovala napovednika dogodkov. Če ni primerna kor zunanji vir jo bomo izbrisali. 
Če je sporen tudi link do MSJC facebook strani ga bomo prav tako nemudoma izbrisali.
Namen našega kluba je uveljavljanje slovenske medicine na študentskem mednarodnem nivoju . Močno si prizadevamo dvigniti prepoznavnost Medicinske fakultete v Ljubljani. Letos bo potekal že drugi mednarodni kongres pro et contra. Trenutno smo v fazi organizacije, a imamo že več mednarodnih odzivov kot lani v istem času. Sodelovanje slovenske fakultete z drugimi evropskimi fakultetami se nam zdi za našo malo državo bistvenega pomena. 
Trenutno se uveljavljamo predvsem med strokovnimi krogi, natančneje medicinskimi, širša javnost pa še ne pozna našega delovanja. Kljub temu, smo našli še eno objavo, intervju z enim od naših članov. Dodajamo ga med zunanje povezave.
Skušali bomo čim bolj zadostiti kriterijem Pomembnosti in upam, da bomo izpolnili vsaj osnovne pogoje ter tako lahko ostali na slovenski Wikipediji. Bilo bi nam res v čast in veselje.
lp Flem
Flem (pogovor) 17:44, 12. februar 2014 (CET)
replies: text: Ne poznam in ne vem, koliko je Medicina danes zares zanesljiv medij, ampak na prvi pogled je formalnim kriterijem pomembnosti zadoščeno, vsaj kar se mene tiče. Ostaja pa drug problem - pristranskost. V Wikipediji namreč ni preveč dobrodošlo, da predstavniki raznih organizacij pišejo o teh organizacijah. Problem je v tem primeru razviden iz pretiravanja z detajli, ki najbrž bolj sodijo na uradno spletno stran kluba kot v enciklopedičen članek (sploh pa jih ni možno preveriti v neodvisnih publikacijah), kar izpade kot promocija. Predlagam torej, da za začetek iz članka umakneš podrobno opisovanje dejavnosti in napovednik ter opišeš toliko, kot omenjajo tudi drugi, potem pa se vzdržiš nadaljnjih večjih posegov vanj. To nalaga dogovor o konfliktu interesov. V tej smernici je tudi pojasnjeno, kako lahko v bodoče pripomoreš k izboljšanju članka. — Yerpo Ha? 18:22, 12. februar 2014 (CET)
Hvala. Za začetek sem izbrisal imena ustanoviteljev, vsekakor pa bomo stran še dodatno preuredili in skušali članek izboljšati do te mere, 
da bo brez opomb, opozoril...
Flem (pogovor) 21:16, 12. februar 2014 (CET)
thread_title:  Ugovor proti izbrisu
Pogovor:Italijanske dežele

message: Spoštovani,
sem osnovnošolka, hodim v sedmi razred, v šoli sem med učiteljicami zasledila,
da ta spletna stran- WIKIPEDIA, ni več dober kraj za iskanje in dobivanje podatkov.
Hotela sem se prepričati če je to res, saj če to drži, potem je lahko zelo nevarno
za vse snovnošolce, ki podatke dobivajo tukaj in lahko dobijo zelo slabo oceno!
Prosim da čimprej odpišete in hvala za razumevanje,
-SEDMOŠOLKA IN SOŠOLCI
replies: text: Spoštovana sedmošolka ,

text: Wikipedija je ena izmed bolj varnih strani na internetu. Nenazadnje je zaradi svoje koristnosti in varnosti med petimi najbolj obiskanimi internetnimi stranmi na svetu! Za njeno varnost in kvaliteto podatkov skrbijo stotisoči urednikov po svetu, nekateri pa, kot vidiš, tudi pri nas. Skorajda nobena druga spletna stran nima tako obširne množice urednikov...

text: Mogoče pa vašo učiteljico skrbi nekaj drugih stvari:

text: * učenci »prelahko« pridete do informacij. Če je tako, vam bi najbrž morala zadati težje naloge;

text: * članki v slovenskem jeziku niso dovolj obsežni. To se lahko zgodi, zato je dobro, da se naučite najti informacije tudi drugje po internetu. Lahko pa se odpraviš tudi v bližnjo knjižnico ;)

text: * nisi prepričana o tem, ali je to, kar piše, res. V tem primeru lahko pogledaš, ali se v tekstu pojavljajo majhne številke. Če pritisneš na njih, te povezava odpelje pod članek in tam piše, od kod piscu podatek. Več ko je teh številk, bolj podkrepljen je članek. Pod člankom so pogosto še povezave na zunanje strani, ki govorijo o temi. Priporočamo ti, da jih obiščeš.

text: Takole, na kratko. Če te zanima še kaj, pa le še napiši. lp --ModriDirkac (pogovor) 15:23, 13. februar 2014 (CET)
thread_title: Pritožba
Pogovor:Fotij I.

message: Članek sem predlagal za izbrani članek, mnenja o članku pa so bila (glej Fotij I. za izbrani članek - mnenja) po eni strani enotno negativna, po drugi pa so vsa konstruktivna in - vsako po svoje - praktično kritična. Moje spremembe danes skušajo ustreči tem predlogom.SmozBleda (pogovor) 19:51, 12. marec 2014 (CET)
thread_title:  Redakcija 12. marca 2014 

message: Na koncu je oddelek "Nazivi Rimskokatoliške Cerkve". Tja noter sem postavil zaporedje patriarhov: Ignacij I., Fotij I. in Štefan I. Namesto "Rimskokatoliške Cerkve" bi bilo treba napisati kaj drugega, npr. "Carigrajskega patriarhata" ali kaj podobnega. Kdor se na to razume, naj popravi. Hvala.--Stebunik 22:06, 13. februar 2014 (CET)
thread_title:  Nazivi
Pogovor:Zlata ptica

message: Na :en:The Golden Bird piše, da je to Grimmova pravljica, v članku pa se brata Grimm trenutno sploh ne omenjata. Kako je zdaj s tem? --romanm (pogovor) 21:21, 15. februar 2014 (CET)
thread_title:  [[Brata Grimm|Grimmova]] pravljica
Pogovor:Rolando Pušnik

message: V tem članku piše, da je z rokometno ekipo Jugoslavije osvojil 1. mesto na OI leta 1984, vendar se na :en:Rolando Pušnik ne omenja, da bi tam sodeloval. Na :en:Handball at the 1984 Summer Olympics je sicer naveden, vendar ne kot dobitnik zlate medalje, pač pa spodaj v sestavi ekipe, pod nekakšno črto. Kako je zdaj s tem, je dobil medaljo ali je ni dobil? Zakaj tista črta v angleškem članku? --romanm (pogovor) 10:06, 16. februar 2014 (CET)
replies: text: Mi je uspelo izbrsakt intervju z njim. Jaz zapisano razumem kot da je šel na OI kot član reprezentance, ni pa nastopil (torej rezervni igralec). Sledi torej zanimivo vprašanje - je olimpionik ali ne? Naši mediji enoglasno pravijo, da je, Sports Reference ne navaja medalje. — Yerpo Ha? 10:19, 16. februar 2014 (CET)
replies: text: :Slovenski olimpijski komite jo očitno šteje, na straneh Mednarodnega olimpijskega komiteja pa se ne šteje. --Sporti (pogovor) 10:31, 16. februar 2014 (CET)
thread_title:  Zlato na OI 1984
Pogovor:Charlie Chaplin

message: Komentar prestavljen iz Wikipedija:Predlogi za izbrani članek/Charlie Chaplin, da ga bo lažje najti v prihodnje. — Yerpo Ha? 18:37, 1. marec 2014 (CET)

message: Kako je s prevajanjem naslovov filmov? Večino sem jih pustil v originalu. --Sporti (pogovor) 18:30, 1. marec 2014 (CET)
replies: text: Ponavadi jih prevajamo, če obstaja slovenska izdaja filma. — Yerpo Ha? 18:37, 1. marec 2014 (CET)
replies: text: :Nekaj jih je izšlo na DVD, v Kidovoru pa so izdali daljše besedilo ob retrospektivi, tudi z veliko imeni filmov, kjer prevajajo še celo Monsieur Verdoux v Gospod Verdoux. --Sporti (pogovor) 18:56, 1. marec 2014 (CET)
thread_title: Naslovi filmov
Pogovor:Homer

message: koliko naj bi bil homer star 2A00:EE2:4300:2100:69A3:456A:3FAA:9E8 13:59, 5. januar 2023 (CET)
replies: text: Članek razlaga, da tega nihče ne ve, saj ne vemo niti, kdaj točno je živel. — Yerpo Ha? 14:17, 5. januar 2023 (CET)
thread_title:  homer
Pogovor:Publij Ovidij Naso

message: Ovidij je samo eden. Zato bi za naslov članka zadostovalo ime "Ovid" oziroma "Ovidij". Ni treba v naslov članka celega imena "Publij Ovidij Naso". --Stebunik 22:20, 30. december 2020 (CET)
replies: text: Se strinjam. Popravi v Ovid. Tak je tudi Tit Livij, Mark Tulij Cicero, pa še bi se našli.  --Ljuba brank (pogovor) 11:18, 31. december 2020 (CET)
thread_title:  Ime
Pogovor:Čin Ši Huang

message: Članek nameravam postopoma razširiti. Izvirni uvodni del sem začasno "skril" in ga zamenjal z novim. Uporabne dele izvirnega uvoda bom postopoma vključeval v novo besedilo, neuporabne pa izbrisal. Octopus (pogovor) 08:30, 28. avgust 2023 (CEST)
thread_title:  Razširitev članka
Pogovor:Vladimir Lenin

message: Označena s sporno je predvsem zadeva okoli razmerja boljševiki-menjševiki. Oboji so se dokončno (uradno) razšli šele leta 1912, ko je Lenin potegnil svoje člane iz RSDRP.
Hinko Gnito (pogovor) 19:33, 27. maj 2015 (CEST)
Manjka pa ena bistvena podrobnost, pravzaprav dve: neuspela atentata 14. januarja in 30. avgusta 1918. Predvsem drugi s Fani Kaplan. Hinko Gnito (pogovor) 20:22, 27. maj 2015 (CEST)
== Prestavitev strani na Lenin ==
replies: text: Vladimir Iljič Uljanov →  – Predlagam prestavitev v skladu z načelom najpogostejšega poimenovanja. Obravnavani sovjetski voditelj je namreč bralcem in urejevalcem znan predvsem po tem imenu. Podatki iz Gigafide: 28 zadetkov za Vladimir Iljič Uljanov, 1873 zadetkov za Lenin. --TadejM pogovor 13:01, 3. april 2021 (CEST)

text: A09090091|(pogovor) 13:03, 3. april 2021 (CEST)
replies: text: :Erardo Galbi je stran prestavil na Vladimir Lenin. To sicer ni šlo po regelcih, a je za mene popolnoma v redu. Ima kdo drug kaj pripomniti? --TadejM pogovor 14:52, 20. maj 2021 (CEST)
replies: text: ::Meni se zdi Vladimir Lenin najsprejemljivejši naslov. —Upwinxp ✉ 17:31, 20. maj 2021 (CEST)
thread_title: Zabeležka

message: :Vladimir Iljič Uljanov →  – Predlagam prestavitev v skladu z načelom najpogostejšega poimenovanja. Obravnavani sovjetski voditelj je namreč bralcem in urejevalcem znan predvsem po tem imenu. Podatki iz Gigafide: 28 zadetkov za Vladimir Iljič Uljanov, 1873 zadetkov za Lenin. --TadejM pogovor 13:01, 3. april 2021 (CEST)
replies: text: A09090091|(pogovor) 13:03, 3. april 2021 (CEST)
replies: text: :Erardo Galbi je stran prestavil na Vladimir Lenin. To sicer ni šlo po regelcih, a je za mene popolnoma v redu. Ima kdo drug kaj pripomniti? --TadejM pogovor 14:52, 20. maj 2021 (CEST)
replies: text: ::Meni se zdi Vladimir Lenin najsprejemljivejši naslov. —Upwinxp ✉ 17:31, 20. maj 2021 (CEST)
thread_title:  Prestavitev strani na ''Lenin''
Pogovor:Operacija Plowshare

message: Ploughshare se slovensko imenuje lemež (moj tast jih je včasih prodajal). Tudi Biblija (Izaija 2,3-4) pravi: "Svoje meče bodo prekovali v lemeže". Zakaj ne torej Operacija Lemež? --romanm (pogovor) 19:07, 17. februar 2014 (CET)
thread_title:  [[Lemež]]
Pogovor:Martin Luter

message: Geslo v začetku, v uvodu, je občutno predolgo. Tisti dolgi opis bi spadal kvečjemu na konec, v Oceno ali kaj podobnega. --Stebunik 04:10, 2. maj 2016 (CEST)
thread_title:  Predolgo geslo 

message: Če se je pisal izvirno Martin Luder, kot piše v članku, bi bilo dosledneje, če bi pisali - kot je v navadi v slovenskem pisanju - Martin Luter in ne Luther. --Stebunik 04:12, 2. maj 2016 (CEST)
thread_title:  Ime
Pogovor:Erwin Schrödinger

message: So narekovaji zavestno različni (»«,"")? Če niso, jih lahko popravim. Octopus (pogovor) 05:51, 27. november 2022 (CET)
replies: text: Narekovaji so posledica pomoči prevajalnika in jih lahko popraviš.   Pinky sl (pogovor) 10:30, 27. november 2022 (CET)
thread_title:  Slog